ېرو ۲۴ ساعتونو کې د سرې میاشتې د فعالیتونو خبرونه: کابل: * د افغانی سرې میاشتې مرستیال ښاغلی الحاج ملا نورالدین ترابی د ترکیې هېواد د ندا الخیر مؤسسې له رئیس ښاغلی شیخ حمزه او ویردګین سننیدیر مؤسسې له رئیس ښاغلی یوسف سره په خپل کاری دفتر کې د ګډې همکارۍ په موخه ناسته وکړه. * د پلان جوړونې آمریت او پېښو د ریاست اړوند ۳۶ تنو کارکوونکو ته په مرکزی دفتر کې د نغدو پیسو او د خوراکی او غیر خوراکی توکو د وېش په برخه کې د ظرفیت لوړونې په موخه دوه ورځنی ورکشاپ پیل شو. هرات: * د ترکیې هېواد له لوری د وروستیو ورښتونو له امله د سېلاب ځپلو او زیانمنو شوو هېوادوالو د لاسنیوی په موخه پر ۶۲۰ ټنه بار د بېلابېلو خوراکی او غیر خوراکی توکو نهم مرستندویه رېل ګاډی مرسته په تورغونډۍ بندر کې د افغانی سرې میاشتې د سکرتر جنرال عملیاتی مرستیال مولوی عبداللطیف ثابت ته د لوړ پوړو چارواکو او د ترکیې د قنسل ښاغلی سینان الهان په شتون کې وسپارل شوه. * د ادرسکن ولسوالۍ د زیارت په کلی کې ۳۰ تنو نویو ښځینه او نارینه رضاکارانو ته د روانی او ټولنیز ملاتړ او د ماشومانو ساتنې تر عنوان لاندې درې ورځنی ۲ روزنیز ورکشاپونه پای ته ورسېدل. بلخ: د زارې ولسوالۍ اړوند په مختلفو کلیو کې له ۲۷۹ سېلاب ځپلو کورنیو سره د ۲۶.۹۲۳ ټنه خوراکی توکو مرسته ترسره شوه. کندز: د حیدر کرار لېسې ۳۵ تنو ښوونکو او زده کوونکو ته د جلب او جذب په موخه نشراتی غونډه ترسره شوه.